প্রত্যক্ষদর্শীরা জানায়, স্বাধীনতা চিকিৎসা পরিষদের (স্বাচিপ) উদ্যোগে আয়োজিত প্রতিষ্ঠাবার্ষিকী অনুষ্ঠান চলাকালে একদল চিকিৎসক এর প্রতিবাদ করে। ওই সময় অনুষ্ঠানে উপস্থিত সিনিয়র চিকিৎসকরা অডিটোরিয়াম থেকে জুনিয়র চিকিৎসকদের বের করে দেন। এক পর্যায়ে অডিটোরিয়ামের সামনে জুনিয়র চিকিৎসকরা সিনিয়র চিকিৎসকদের ওপর লাঠি নিয়ে হামলে পড়ে। তারা কিল, ঘুষি ও লাথি মারেন। এতে ইউরোলজি বিভাগের রেজিস্টার ডা. এইচ এম আফজালুল হক রানা, ইএনটি বিভাগের ডা. আব্দুল্লাহ আল মারজু, ডা. মোস্তাফিজুর রহমান রিজভীসহ ৬ জন আহত হন। তাদের ঢাকা মেডিক্যাল কলেজ হাসপাতালে চিকিৎসা দেওয়া হয়। এ ঘটনায় পণ্ড হয়ে যায় প্রতিষ্ঠাবার্ষিকীর অনুষ্ঠান।